**Gyógyszer hozzájárulási települési támogatás**

Balatonszárszó Nagyközség Önkormányzata által biztosítható szociális gondoskodás helyi szabályairól szóló 11/2021. (VIII.12.) számú rendelete alapján nyújtható pénzbeli ellátás.

**Az ellátás célja**: Az önkormányzat gyógyszer hozzájárulási az egészségi állapot megőrzését jelentő szolgáltatások költségeihez való teljes vagy részbeni hozzájárulást állapíthat meg.

**Hatáskör gyakorlója**: Balatonszárszó Nagyközség Önkormányzat Polgármestere

**Illetékesség:** Balatonszárszó nagyközség közigazgatási területe

**Ügyintézés:**

Balatonszárszói Közös Önkormányzati Hivatal

8624 Balatonszárszó, Hősök tere 1.

**Ügyintézők:**

Gipp Istvánné

**Ügyfélfogadási idő**:

hétfő: 8.00-11.30
szerda: 8.00-11.30 és 12.00-15.30

csütörtök: 8.00–11.30
péntek: 8.00-11.30

**Ügyfélfogadás helye:**

Balatonszárszói Közös Önkormányzati Hivatal
3. számú iroda

8624 Balatonszárszó, Hősök tere 1.

**Telefonos elérhetőség**:

84/362-501/122 mellék

**E-mail elérhetőség:**

balatonszarszo@balatonszarszo.hu

**A kérelem elbírálásának határideje**: sommás eljárásban 8 nap, teljes eljárásban 60 nap

**Eljárási illeték**: az eljárás illetékmentes

**A fellebbezésre nyitva álló határidő**: döntés kézhezvételétől számított 15 nap

**Egyéb információk:**

Gyógyszer hozzájárulási települési támogatás állapítható meg annak, aki közgyógyellátási igazolványra nem jogosult és

1. igazoltan a rendszeresen szedett gyógyszer kiadása, vagy gyógyászati segédeszköz beszerzésének költsége meghaladja saját jövedelme 15%-át, és családjában az egy főre jutó jövedelem nem haladja meg az öregségi nyugdíj mindenkori legkisebb összegének 200%- át (jelenleg: 57.000,- Ft),

2. esetenként felírt gyógyszer kiadása, vagy gyógyászati segédeszköz beszerzésének költségét önerőből biztosítani nem tudja, és családjában az egy főre jutó jövedelem nem haladja meg az öregségi nyugdíj mindenkori legkisebb összegének 250%-át (jelenleg 71.250,- Ft).

Az 1. pont szerinti települési támogatás a kérelem benyújtásától egy éves időtartamra állapítható meg, összege nem haladhatja meg a havi 2.500 Ft.-ot.

A rendszeres gyógyszer hozzájárulási települési támogatás a kérelem benyújtása hónapjának első napjától a 12. hónap végéig kerül megállapításra.

2. pont szerinti települési támogatás összege az igazolt gyógyszerköltség, de éves szinten nem haladhatja meg az öregségi nyugdíj mindenkori legkisebb összegét.

**A kérelem benyújtásának módja:** formanyomtatványon

## A kérelemhez csatolni kell:

* A kérelmező személyi- és lakcím igazolványát, TAJ kártyáját
* A kérelmezővel egy háztartásban élő személyek lakcímigazolványát és TAJ kártyáját
* a kérelmező és a vele egy háztartásban élők jövedelméről szóló igazolásokat,

- A háziorvos és/vagy kezelőorvos által felírt rendszeresen vagy esetenként szedett gyógyszerek, gyógyászati segédeszköz költségének összegéről szóló igazolás

- közgyógyellátási igazolványra való jogosultságot elutasító határozat

- a kérelem formanyomtatványon közölt adatokat alátámasztó igazolásokat,

- minden olyan egyéb igazolást, ami a támogatás megállapításának indokoltságát igazolja.

**Kérelem rendszeres települési támogatás megállapításához**